Steinkloss

Steinkloss, eller Steinkløss, er ei øy i Færder kommune i Vestfold. Den befinner seg øst for Barneskjær, forholdsvis nært Nesbrygga på Nøtterøy. Like sør for Steinkloss ligger den mindre øya Tjeldeskjær.

Steinkloss har et areal på 45 dekar.«Steinkloss» hos Godtur.no Den er forholdsvis flat, med bare noen små knauser med engpartier mellom. Naturtypen klassifiseres som slåttemark.Naturbase: Steinkloss hos Miljødirektoratet I bukta i nord er det ei fin sandstrand, og der er det også ei brygge og fortøyningsbolter. Det er tufter etter fire bygninger på øya, samt en lang steingard. Steinkloss hadde fast bosetning fra 1800 til 1896. Bebyggelsen ble revet noen år etter at den ble fraflytta. Steinkloss tilhørte i sin tid brødrene Nils og Mathias Mathisen fra Hvalø, som kjøpte den i 1877.Andersen, Eie. (1994). Øyfolket : bilder fra Tørfest i nord til Ildverket i syd. Den ble kjøpt opp av Nøtterøy kommune i 1961.

Navnet Steinkloss skal komme av et steinkross som var reist der som seilmerke.Paulsen, Carl E. (1953). Gamle Tønsberg : boken om folk og de gamle gater. Tønsberg: Landberg.

Referanser

Eksterne lenker
Steinkloss hos Historiske Vestfold

Kategori:Øyer i Færder
Kategori:Færder nasjonalpark